b'\n_START_ARTICLE_\nAntitusik\n_START_PARAGRAPH_\nAntit\xc3\xbasik (tudi tusisedat\xc3\xadv) je zdravilo, ki pomirja ka\xc5\xa1elj, s tem da zavirajo refleks ka\xc5\xa1lja. Antitusiki se uporabljajo zoper suhi ka\xc5\xa1elj, torej ka\xc5\xa1elj, ki ga ne spremlja izme\xc4\x8dek.\n_START_SECTION_\nCentralno delujo\xc4\x8di antitusiki\n_START_PARAGRAPH_\nKot antitusiki se lahko uporabljajo opioidne u\xc4\x8dinkovine, ki zavirajo center za ka\xc5\xa1elj v mo\xc5\xbeganskem deblu. Med antitusi\xc4\x8dne opioidne u\xc4\x8dinkovine sodijo na primer kodein, dihidrokodein, noskapin in hidrokodon. Te u\xc4\x8dinkovine imajo tudi sedativen u\xc4\x8dinek in izkazujejo zasvojljivost, zato obstaja nevarnost zlorab._NEWLINE_Novej\xc5\xa1e u\xc4\x8dinkovine, ki zavirajo center za ka\xc5\xa1elj, ne povzro\xc4\x8dajo zasvojenosti ter ne pomirjajo. Tak\xc5\xa1na u\xc4\x8dinovina je na primer klobutinol.\n_START_SECTION_\nPeriferno delujo\xc4\x8di antitusiki\n_START_PARAGRAPH_\nMed periferno delujo\xc4\x8de antitusike spadajo lokalni anestetiki, ki zavirajo vzdra\xc5\xbeenje \xc5\xbeivcev v \xc5\xberelu in tako prepre\xc4\x8dijo dra\xc5\xbeljaju, da bi preko \xc5\xbeivcev spodbudil center za ka\xc5\xa1elj. Pipazetat je primer periferno delujo\xc4\x8dega antitusika in deluje lokalno anesteti\xc4\x8dno na \xc5\xberelno sluznico._NEWLINE_Antitusi\xc4\x8dno delujejo tudi snovi, ki oblo\xc5\xbeijo sluznico \xc5\xberela in tako prepre\xc4\x8dijo dra\xc5\xbeenje. Obi\xc4\x8dajno gre za pripravke iz zdravilnih rastlin, ki vsebujejo sluzi (na primer slezov sirup).'